Током Балканске кампање - напада на Краљевину Грчку (операција „Марита“) и Краљевину Југославију (операција „Директива 25“) - пук се налазио у Румунији, где је чекао прикључење 12. армији и био у резерви чекајући напад на СССР. Током тог периода, иако пук није био борбрно ангажован, учествовао је у противавионској одбрани стратешки важних румунских нафнтних поља у Плоештију. У моменту отпочињања напада на Совјетски Савез (операција „Барбароса“) пук се налазио у близини реке Буг на линији разграничења немачке и совјетске окупационе зоне у Пољској, на јужном сектору операције. Пук је био у саставу 2. Флак корпуса и део 1. оклопне групе () раније оклопна група фон Клајст). Борећи се раме уз раме са 11. оклопном дивизијом пук „Генерал Геринг“ учествије у почетним успешним продорима кроз совјетску одбрану и у напредовању ка месту Рациечов где поново до изражаја долазе Флакови од 88мм у противоклопној борби. Затим су даље напредовали ка Дубну, а током изузетно тешких и крвавих борби које су се водиле током окружења и заузимања Кијева и Брјанска, пук трпи осетне губитке али још једном потврђујући високу борбену репутацију као једна чврста и упорна јединица. Крајем 1941. године пук „Генерал Геринг“ повучен је у Немачку на опоровак и попуну губитака.